ફાઇનલપ્લોટની અંદરની જગ્યા કે જે સમગ્ર સભ્યોની અને મુલાકાતીઓની અવરજવર માટે હોય છે ત્યાં રેસ્ટોરાંનો માલિક ખૂરસી ટેબલો ગોઠવી દે અને ગ્રાહકોને અવનવી વાનગીઓ ખવડાવે તેનો અમને કશો વાંધો નથી. અરે સાહેબ જ્યારે અમે ફુટપાથ ઉપર પણ લારી ગલ્લાવાળઓને ટેબલ ખુરસીઓ ગોઠવવાની અને ચા, ભાજીયા, સેવ ઉસળ, ભેળ વિગેરેની સામે અમે અને અમારું આરોગ્યખાતું ગાંધીબાપુના મંકીઓની જેમ આંખો મીંચી દેવામાં માનતું હોય તો કંપાન્ડવોલની અંદરની જગ્યાનો ઉપયોગ તો શું ચીજ છે? અરે સાહેબ અમે તો સી.જી રોડ ના પર્કીંગ ઉપર પણ મારુતી-વાન રેસ્ટોરેન્ટ ચલાવવાની છૂટ આપીએ છીએ. પાર્કીંગની જગ્યા છે એટલે મારુતીવાન પાર્ક તો કરે જ ને. પછી એ તે મારુતિવાનમાં રસોડું ચલાવે તેમાં અમારે શું?